ರಾಜ್ಯಕ್ಕೆ ಆಗಮಿಸ್ತಿರೋ ಪ್ರಧಾನಿ ಮೋದಿ ಊಟದ ಮೆನು

ಬೆಂಗಳೂರು: ಕಿಸಾನ್ ಸಮ್ಮಾನ್ ಯೋಜನೆಯ 4ನೇ ಕಂತಿನ ಹಣ ಬಿಡುಗಡೆ ಸಮಾರಂಭಕ್ಕೆ ಪ್ರಧಾನಿ ನರೇಂದ್ರ ಮೋದಿ ತುಮಕೂರಿಗೆ ಆಗಮಿಸಲಿದ್ದಾರೆ. ಬೆಳಗ್ಗೆ ಬೆಂಗಳೂರಿಗೆ ಬಂದಿಳಿಯುವ ಪ್ರಧಾನಿಗಳು ಹೆಲಿಕಾಪ್ಟರ್ ಮೂಲಕ ತುಮಕೂರಿಗೆ ಪ್ರಯಾಣ ಬೆಳಸಲಿದ್ದಾರೆ.

ರಾಜ್ಯಕ್ಕೆ ಆಗಮಿಸುತ್ತಿರುವ ಪ್ರಧಾನಿಗಳ ಆಹಾರ ಮೆನು ಸಹ ಈಗಾಗಲೇ ಸಿದ್ಧಗೊಂಡಿದೆ. ಸದಾ ಲವಲವಿಕೆಯಿಂದಿರುವ ಪ್ರಧಾನಿಗಳ ಜೀವನ ಶೈಲಿ ಹೇಗಿರುತ್ತೆ? ಆಹಾರ ಪದ್ಧತಿ ಏನು? ಎಂಬಿತ್ಯಾದಿ ಪ್ರಶ್ನೆಗಳು ಅಭಿಮಾನಿಗಳನ್ನು ಕಾಡುತ್ತಿರುತ್ತದೆ. ಎರಡು ದಿನಗಳ ಕಾಲ ರಾಜ್ಯದಲ್ಲಿರುವ ಪ್ರಧಾನಿಗಳ ಊಟದ ಮೆನು ಕಾರ್ಡ್ ಪಬ್ಲಿಕ್ ಟಿವಿಗೆ ಲಭ್ಯವಾಗಿದೆ. ಇದನ್ನೂ ಓದಿ: ರಾಜ್ಯಕ್ಕೆ ಪ್ರಧಾನಿ ಮೋದಿ ಆಗಮನ- ಎಲ್ಲೆಲ್ಲಿ ಸಂಚಾರಕ್ಕೆ ತೊಂದ್ರೆಯಾಗುತ್ತೆ ಗೊತ್ತಾ?

ಪ್ರಧಾನಿ ಮೋದಿ ಊಟದ ಮೆನು
ಬೆಡ್ ಟೀ: ಶುಂಠಿ ಮಿಶ್ರಿತ ಟೀ, ಶುಗರ್ ಸೆಪರೇಟ್, ಮಾರಿ ಬಿಸ್ಕೆಟ್ಸ್
ಟಿಫಿನ್ – ಪೋಹಾ/ ಉಪ್ಮಾ/ ಇಡ್ಲಿ ಸಾಂಬಾರ್/ ಕಾಕ್ರ/ ಬ್ರೆಡ್ ಬಟರ್ ಜೊತೆಗೆ ಮಿಕ್ಸಡ್ ಫ್ರೂಟ್ ಮತ್ತು ಟೀ
ಮಧ್ಯಾಹ್ನದ ಊಟ – ವೆಜಿಟೇಬಲ್ ಸಲಾಡ್ಸ್, ಮಿಕ್ಸಡ್ ವೆಜಿಟೇಬಲ್ ಸೂಪ್, ಚಾಸ್, ತವಾದಿಂದ ಮಾಡಿದ ರೋಟಿ, ಬಿಳಿ ಅಥವ ಜೀರಾ ರೈಸ್, ದಾಲ್, ಎರಡು ಸಬ್ಜಿ (ಪಲ್ಯ) ಕಡಿಮೆ ಮಸಾಲೆ, ಎಣ್ಣೆ ಹಾಕಿರಬೇಕು, ಮೊಸರು, ನಿಂಬೆಹಣ್ಣಿನ ಪೀಸ್, ಸ್ವೀಟ್ ಮಿಕ್ಸಡ್ ಫ್ರೂಟ್ ಕಟ್ಸ್
ಸಂಜೆ: ಸೆಪರೇಟ್ ಶುಗರ್ ಟೀ ಜೊತೆಗೆ ಮಾರಿ ಬಿಸ್ಕೆಟ್ಸ್
ರಾತ್ರಿ: ಊಟ ವೆಜ್ ಕಿಚಡಿ/ ಗುಜರಾತಿ ಕರಿ, ರೋಟಿ, ದಾಲ್, ಅನ್ನ, ಎರಡು ಸಬ್ಜಿ, ಮೊಸರು ಮತ್ತು ಮಿಕ್ಸಡ್ ಫ್ರೂಟ್ಸ್

ಸಿದ್ದಗಂಗಾ ಮಠಕ್ಕೆ ಭೇಟಿ ನೀಡಿ ಲಿಂಗೈಕ್ಯ ಶಿಕುಮಾರ ಶ್ರೀಗಳ ಗದ್ದುಗೆ ದರ್ಶನ ಪಡೆದು, ಪೂಜೆ ನೆರವೇರಿಸಲಿದ್ದಾರೆ. ಅಲ್ಲದೆ ಪ್ರಧಾನಿ ಭೇಟಿಕೊಟ್ಟ ಸ್ಮರಣಾರ್ಥವಾಗಿ ಗದ್ದುಗೆ ಪಕ್ಕದಲ್ಲಿ ಬಿಲ್ವ ಪತ್ರೆ ಗಿಡ ನೆಡಲಿದ್ದಾರೆ. ನಂತರ ಶಿವಕುಮಾರ ಶ್ರೀಗಳ ವಸ್ತು ಸಂಗ್ರಹಾಲಯಕ್ಕೆ ಶಂಕು ಸ್ಥಾಪನೆ ನೆರವೇರಿಸಲಿದ್ದಾರೆ. ಗುರುವಾರ ಸಂಜೆ ಬೆಂಗಳೂರಿಗೆ ವಾಪಸ್ ಆಗುವ ಪ್ರಧಾನಿಗಳು ರಾಜಭವನದಲ್ಲಿ ಉಳಿದುಕೊಳ್ಳಲಿದ್ದಾರೆ. ಶುಕ್ರವಾರ ಜೆಕೆವಿಕೆ ಕಾರ್ಯಕ್ರಮದಲ್ಲಿ ಭಾಗಿಯಾಗಿ ದೆಹಲಿಗೆ ಪ್ರಯಾಣ ಬೆಳೆಸಲಿದ್ದಾರೆ.